
DIRECŢIA ARHITECT ŞEF




    
Nr. 4787 din 09.09.2026 





       P R I M A R,

     SOÓS ZOLTÁN
                                                     REFERAT DE APROBARE
privind stabilirea unor taxe speciale ce vor fi percepute de către
Direcţia Arhitect Șef prin Serviciul Urbanism, Dezvoltare Durabilă și Informatizare
     în anul fiscal 2027
      În conformitate cu prevederile Legii nr. 227/2015, privind Codul Fiscal, cu modificările şi completările ulterioare, ale Legii  nr. 273/2006 privind finanţele publice locale, acte normative care stabilesc cadrul legal pentru impozitele şi taxele locale ce constituie venituri la bugetul local, respectiv cu prevederile art. 129 alin. (1), alin. (14), art. 139 alin. (1) lit „a” și ale art. 243, alin. (1), lit. „a” din OUG nr. 57/2019 privind Codul Administrativ, ale art. 37  alin. (2) din  Legea Nr. 7/1996 din 13 martie 1996*** Republicată, Legea cadastrului şi a publicităţii imobiliare respectiv ale art. 89 din Ordinul ANCPI nr. 600/8 februarie 2023 pentru aprobarea Regulamentului de recepţie şi înscriere în evidenţele de cadastru şi carte funciară, 
       Potrivit Ordinului ANCPI nr. 600/2023, construcţiile edificate anterior datei de 1 august 2001 se vor înscrie fie în baza autorizaţiei de construire, fie, în lipsa autorizaţiei, în baza certificatului de atestare fiscală care cuprinde suprafaţa reală a construcţiei şi a terenului aferent, emis de autoritatea administraţiei publice locale în a cărei rază se află situată construcţia, precum şi a documentaţiei cadastrale.

        Deși Ordinul nr. 600/2023 nu prevede expres necesitatea emiterii unui act administrativ                      (certificat de urbanism/certificat de atestare) pentru aceste construcții, există situații în care se condiționează actualizarea datelor de carte funciară privind construcțiile (ex: imobilele care nu fac obiectul primei înscrieri, construcțiile care au suferit extinderi, reamenajări, etc. anterior datei de 01 august fără autorizație de construire) de existența unui act administrativ prealabil.

         De asemenea, pentru radierea construcțiilor din cartea funciară demolate cu autorizație de desființare sau fără autorizație de desființare (prin inexistență faptică), este necesară emiterea certificatului de radiere.

 În vederea eliberării certificatului de atestare edificare construcție și a certificatului de radiere construcții, pe lângă actele și documentația cadastrală  necesare, se va prezenta dovada achitării taxei pentru emitere a acestui certificat stabilită prin Hotărâre de Consiliu Local, după cum urmează: 

Pentru construcțiile executate/desființate fără autorizație de construire/desființare pentru a căror legalizare (prin înscriere/radiere din cartea funciară) se solicită eliberarea certificatului de atestare edificare respectiv a certificatului de radiere construcții (în și din cartea funciară) conform prevederilor actelor normative în vigoare, se va prezenta dovada achitării taxei privind legalizarea construcțiilor, taxe al căror cuantum va fi de cinci ori taxa legală, calculată conform art. 474 din Legea nr. 227/2015 privind Codul fiscal.
Această taxă pentru eliberare certificat de atestare edificare construcții va fi achitată la data emiterii certificatului de atestare edificare și va fi calculată în baza expertizei valorice cu valoare actualizată a construcției întocmită de un evaluator ANEVAR, pusă la dispoziție de solicitant, care substituie valoarea autorizată a lucrărilor menționate în Codul fiscal.
De asemenea, taxa legală pentru eliberarea certificatului de radiere pentru construcțiile desființate fără autorizație de desființare va fi achitată la data emiterii certificatului și va fi calculată în baza valorii impozabile stabilite pentru determinarea impozitului pe clădiri, aferentă părţii desfiinţate.

Pentru emiterea certificatului de urbanism pentru operațiuni cadastrale (dezlipire, alipire sau de înscriere a unor servituți de trecere, evidențieri, reevidențieri de imobile în cartea funciară), a certificatului de radiere a construcțiilor demolate cu autorizație de desființare, a certificatului de atestare pentru apartamentare, subapartamentare precum și a certificatului de actualizare date imobil: destinație (intravilan, extravilan), categorii de folosință, UAT, coduri construcții, sistare apartamentare, etc., se prezintă dovada achitării taxei pentru emiterea acestui certificat stabilită prin Hotărâre de Consiliu Local, conform art. 474 din Legea nr. 227/2015 privind Codul Fiscal, calculată în funcție de suprafața terenului înscrisă în cartea funciară sau în titlul de proprietate(după caz). 
Taxa pentru eliberarea certificatului de nomenclatură stradală şi adresă se stabileşte de către consiliile locale în sumă de până la 12,00lei, conform art. 474 din Legea nr. 227/2015 privind Codul Fiscal, alin.(16).
În cazul în care, se solicită eliberarea unui act administrativ pentru scopuri multiple, taxa datorată va fi calculată pentru fiecare scop în parte dintre cele declarate. 
Conform ART. 484*) din Legea nr. 227/2015 privind Codul Fiscal, 
    (1)Pentru funcţionarea unor servicii publice locale create în interesul persoanelor fizice şi juridice, precum şi pentru promovarea turistică a localităţii, consiliile locale, judeţene şi Consiliul General al Municipiului Bucureşti, după caz, pot adopta taxe speciale.

    (2) Domeniile în care consiliile locale, judeţene şi Consiliul General al Municipiului Bucureşti, după caz, pot adopta taxe speciale pentru serviciile publice locale, precum şi cuantumul acestora se stabilesc în conformitate cu prevederile Legii nr. 273/2006 privind finanţele publice locale, cu modificările şi completările ulterioare.

    (3) Taxele speciale se încasează numai de la persoanele fizice şi juridice care beneficiază de serviciile oferite de instituţia sau serviciul public de interes local, potrivit regulamentului de organizare şi funcţionare al acestora, sau de la cele care sunt obligate, potrivit legii, să efectueze prestaţii ce intră în sfera de activitate a acestui tip de serviciu, astfel că,

Propunem Consiliului local Municipal aprobarea cuantumului unor taxe locale speciale activității curente, ce vor fi percepute de către Direcţia ”Arhitect Şef” în cursul anului fiscal 2027, după cum urmează:
-   500lei pentru eliberarea avizelor Comisiei Tehnice de Amenajarea Teritoriului şi Urbanism (*) ;

-   500lei pentru eliberarea avizelor Comisiei Locale de Avizare Integrată(*);
-   500lei pentru eliberarea avizelor Comisiei de Acord Unic(*);
-   500lei pentru emiterea avizelor de inițiere elaborare Planuri Urbanistice Zonale(*) ;

-     50lei pentru planşă format A3- secţiune din harta GIS Târgu Mureş ;

-   100lei pentru planşă format A2- secţiune din harta GIS Târgu Mureş ; 

-    15lei pentru eliberarea avizului în vederea obţinerii autorizaţiei de funcţionare provizorie pentru amenajări terase sezoniere aferente unităţilor de alimentaţie publică şi comerţ promoţional pentru amenajare terase sezoniere ;

-     1,00lei/copie format simplu A4 ;

-     2,00lei/copie format simplu A3 ;

-     0,50 Scanare format A4 ;

-     1,00 Scanare format A3.
(*) Avizarea documentațiilor de urbanism inițiate de autorități publice este scutită de orice taxe și tarife de analiză sau consultanță, conform articol 86 alin (6) din Legea nr. 169/2026 privind Codul amenajării teritoriului, urbanismului și construcțiilor. 

     Pentru taxele datorate notificărilor de către Municipiul Târgu Mureş a proprietarilor de imobile situate în zonele posibil afectate de prevederile documentaţiilor de urbanism P.U.Z./P.U.D., cuantumul diferă de la caz la caz în funcţie de tarifele stabilite de către Poşta Română aplicabile la momentul dat şi de greutatea corespondenţei transmise (fără posibilitatea estimării unor valori reale), sume recuperate ulterior efectuării notificării de la iniţiatorii documentaţiilor de urbanism supuse consultării/avizării/aprobării.

       În conformitate cu prevederile art. ART. 491*) din Legea nr. 227/2015 republicată,  alin (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice,

      Valoarea propusă pentru anul 2027 pentru această categorie de taxe locale a fost actualizată cu rata inflației de 7,3% reprezentând rata inflației medii anuale pentru anul 2025 în România, potrivit datelor comunicate de Institutul Național de Statistică (INS).
          
    





  Aviz favorabil al

              
            COMPARTIMENTULUI DE SPECIALITATE   





             ARHITECT ŞEF      

                                                     arh. Miheţ Florina Daniela
                                             
*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr.57/2019 privind Codul Administrativ.
ROMÂNIA

JUDEŢUL MUREŞ





            (nu produce efecte juridice) *
CONSILIUL LOCAL MUNICIPAL TÂRGU MUREŞ   

                                                                                                                             Inițiator                                                                                                     







                   P R I M A R,

    SOÓS ZOLTÁN 
H O T Ă R Â R E A     nr. ______

din _____________________ 2026
privind stabilirea cuantumului unor taxe speciale ce vor fi percepute de către

Direcția Arhitect Șef prin Serviciul Urbanism, Dezvoltare Durabilă și Informatizare

în anul fiscal 2027
Consiliul local al municipiului Târgu Mureș, întrunit în ședință ordinară de lucru,

Având în vedere:
· Referatul de aprobare nr. 4.787 din 09.09.2026 inițiat de Primarul Municipiului Târgu Mureș prin  Direcția Arhitect Șef, privind stabilirea cuantumului unor taxe speciale ce vor fi percepute de către Direcția Arhitect Șef prin Serviciul Urbanism, Dezvoltare Durabilă și Informatizare în anul fiscal 2027, 

· Raportul de specialitate nr. _____din ______.2026 al Direcției Juridice, Contencios Administrativ și Administrație Publică Locală,

· Raportul de specialitate nr. _____din ______.2026 al Direcția Fiscală Locală Târgu Mureș, 

· Raportul Comisiilor de specialitate din cadrul Consiliului local municipal Târgu Mure.
În conformitate cu prevederile:

· art. 27 din Legea nr. 273/2006, privind finanțele publice locale, prevederile art. 484*), art. 489*), art. 491*) din Legea nr. 227/2015 privind Codul fiscal, cu modificările și completările ulterioare, prevederile HG nr. 1/2016 pentru aprobarea Normelor metodologice de aplicare a Legii nr. 227/2015 privind Codul fiscal, prevederile Legii nr. 207/2015 privind codul de procedură fiscală,  ale art. 37  alin. (2) din  Legea Nr. 7/1996 din 13 martie 1996*** Republicată, Legea cadastrului și a publicității imobiliare respectiv ale art. 89 din Ordinul ANCPI nr. 600/8 februarie 2023 pentru aprobarea Regulamentului de recepție și înscriere în evidențele de cadastru și carte funciară, 

· Legii nr. 52 din 21 ianuarie 2003*** Republicată privind transparența decizională în administrația publică, republicată,

În temeiul prevederilor art. 129, alin. (1), alin. (14), art. 196 alin. (1) lit. „a” și ale art. 243, alin (1), lit. „a” din O.U.G. nr. 57/2019 privind cu modificările și completările ulterioare,
H o t ă r ă ș t e :

      Art. 1. Se aprobă cuantumul taxelor speciale ce vor fi percepute de către Direcția Arhitect Șef prin Serviciul Urbanism, Dezvoltare Durabilă și Informatizare pentru anul fiscal 2027, astfel:
-   500lei pentru eliberarea avizelor Comisiei Tehnice de Amenajarea Teritoriului și Urbanism (*) ;

-   500lei pentru eliberarea avizelor Comisiei Locale de Avizare Integrată(*);
-   500lei pentru eliberarea avizelor Comisiei de Acord Unic(*);
-   500lei pentru emiterea avizelor de inițiere elaborare Planuri Urbanistice Zonale(*);

-     50lei pentru planșă format A3- secțiune din harta GIS Târgu Mureș;

-   100lei pentru planșă format A2- secțiune din harta GIS Târgu Mureș; 

-    15lei pentru eliberarea avizului în vederea obținerii autorizației de funcționare provizorie pentru amenajări terase sezoniere aferente unităților de alimentație publică și comerț promoțional pentru amenajare terase sezoniere;

-     1,00lei/copie format simplu A4;

-     2,00lei/copie format simplu A3;

-     0,50 Scanare format A4;

-     1,00 Scanare format A3.

(*) Avizarea documentațiilor de urbanism inițiate de autorități publice este scutită de orice taxe și tarife de analiză sau consultanță, conform articol 86 alin (6) din Legea nr. 169/2026 privind Codul amenajării teritoriului, urbanismului și construcțiilor. 

     Art. 2. Se instituie taxe datorate notificărilor de către Municipiu a proprietarilor de imobile situate în zonele posibil afectate de prevederile documentațiilor de urbanism P.U.Z./P.U.D., al căror cuantum diferă de la caz la caz, prin procedura recuperării ulterioare efectuării notificării a sumelor necesare de la inițiatorii documentațiilor de urbanism supuse consultării/avizării/aprobării.
     Art.3. Pentru emiterea certificatului de urbanism, a certificatului de radiere a construcțiilor demolate cu autorizație de desființare, a certificatului de atestare pentru apartamentare, subapartamentare precum și a certificatului de actualizare date imobil: destinație (intravilan, extravilan), categorii de folosință, UAT, coduri construcții, sistare apartamentare, etc., se prezintă dovada achitării taxei pentru emiterea acestui certificat stabilită prin Hotărâre de Consiliu Local, conform art. 474 din Legea nr. 227/2015 privind Codul Fiscal, calculată în funcție de suprafața terenului înscrisă în cartea funciară sau în titlul de proprietate(după caz). 

În cazul în care, se solicită eliberarea unui act administrativ pentru scopuri multiple, taxa datorată va fi  calculată pentru fiecare scop în parte dintre cele declarate.
	Suprafața pentru care se emite certificatul 
	Taxa pentru anul 2027 

lei

	a) Până la 150 mp inclusiv
	8,00

	b) Între 151 mp și 250 mp inclusiv   
	9,00

	c) Între 251 mp și 500 mp inclusiv   
	12,00

	d) Între 501 mp și 750 mp inclusiv   
	17,00

	e) Între 751 mp și 1.000 mp inclusiv
	20,00

	f) Peste 1.000 mp 
	20,00+0,01 leu/mp pentru fiecare mp care depășește 1000 mp


Art. 4. Taxa pentru eliberarea certificatului de nomenclatură stradală și adresă, va fi de 12,00lei.
     Art.5. Taxa pentru eliberarea certificatului de atestare construcții executate/desființate fără autorizație de construire/desființare, va fi de cinci ori taxa legală, calculată conform art. 474 din Legea nr. 227/2015 privind Codul fiscal.
     Taxa legală pentru emitere certificat de atestare edificare construcție va fi calculată în baza expertizei valorice cu valoare actualizată a construcției întocmită de un evaluator ANEVAR, pusă la dispoziție de solicitant, care substituie valoarea autorizată a lucrărilor menționate în Codul fiscal.
Taxa legală pentru eliberarea certificatului de radiere pentru construcțiile desființate fără autorizație de desființare va fi achitată la data emiterii certificatului și va fi calculată în baza valorii impozabile stabilite pentru determinarea impozitului pe clădiri, aferentă pârții desființate.

    Art. 7.  Prezenta hotărâre intră în vigoare la 1 ianuarie 2027.

  Art. 8. Cu aducerea la îndeplinire a prezentei hotărâri și respectarea documentației de urbanism se încredințează Executivul Municipiului Târgu Mureș, prin Direcția Arhitect Șef și Direcția Fiscală Locală Târgu Mureș.
     Art. 9. În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta hotărâre se înaintează Prefectului Județului Mureș pentru exercitarea controlului de legalitate.
      Art. 10. Prezenta hotărâre se comunică:
- Direcției Arhitect Șef
- Direcția Fiscală Locală Târgu Mureș.
                                                      Viză de legalitate

                   Secretarul  General al Municipiului  Târgu  Mureș,

                                                             BORDI KINGA
*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr.57/2019 privind Codul Administrativ
